# Szumrák Vera

(Bp., 1938. okt. 28.– ): táncosnő. Nádasi Ferenc növendékeként végzett az ÁBI-ben 1954-ben balettművész szakon, majd tíz év múlva balettpedagógus diplomát is szerzett. 1954 óta az Operaház tagja, 1966 óta magántáncosa, részben a klasszikus, részben a demi-karakter táncok kiváló előadója. Liszt Ferenc-díjas (1966), érdemes (1975) és kiváló művész (1981). F.Sz. Zaréma (Zaharov: A bahcsiszeráji szökőkút); Julia (Seregi L.: Spartacus); Lány (Seregi L.: A csodálatos mandarin); Fekete asszony (Seregi L.: A cédrus); Polühimnia (Balanchine: Apolló).

SZUMRÁK VERA – Róna Viktorral (Bartók B.–Seregi L.: A csodálatos mandarin)