# Papp Éva

(Nagybánya, 1958. márc. 25.– ): színésznő, színészpedagógus. 1981-ben végzett a marosvásárhelyi Szentgyörgyi István Színművészeti Intézetben. A szatmári Északi Színházhoz szerződött. A kitűnően éneklő és táncoló művésznő drámai erejű alakításaival is sikert aratott. Felfelé ívelő pályafutásának tragikus autóbaleset vetett véget. 1991-től mozgásában korlátozott, ezért a marosvásárhelyi intézetben beszédtechnikát tanít. F.Sz. Arabella (Sütő A.: Káin és Ábel); Olga (Heltai J.: A tündérlaki lányok).