# Bregyán Péter

(Kiskunfélegyháza, 1954. máj. 22.– ): színész. A SzAk elvégzése után pályáját 1977-ben a kaposvári Csiky Gergely Színházban kezdte. Az 1979-es évadban a kecskeméti Katona József, majd 1980-ban a Pécsi Nemzeti Színház tagja. 1981-től 1988-ig a Miskolci Nemzeti Színházban játszott. 1988-ban az egri Gárdonyi Géza, majd 1989–90-ben a Nemzeti Színház tagja. 1991-ben a Budapesti Kamaraszínházhoz szerződött. 1992-től az Arany János Színházban játszik. Egyaránt alakít hős- és karakterszerepeket. F.Sz. Csillag Pál (Csepreghy F.: A piros bugyelláris); Flaminio (Goldoni: A kávéház); Ádám (Madách I.: Az ember tragédiája); Peer Gynt (Ibsen); Theiresziász (Szophoklész: Oidipusz király). Színész (Gorkij: Éjjeli menedékhely). Fóris (Örkény I.: Kulcskeresők); A császár (Arrabal: Az építész és az asszír császár).