# függöny

a színpadnyílás zárására szolgáló kárpit. Az előfüggönynek, mely a nézőtér és a színpad elválasztására szolgál, a mozgatás jellegétől függően több változata ismert. A zsinórpadlással rendelkező színpadokon nálunk a → bayreuthi függöny a legelterjedtebb, de gyakori a vízszintesen mozgó, osztott görög függöny is. A függőlegesen felhúzható, raffolt felhőfüggönyt inkább operetthez, revühöz használnak. Kis színpadokon, pódiumokon gyakran alkalmazzák a kifeszített sodronykötélen kézzel elhúzható „Brecht-függönyt”. A színpadkép részeként alkalmazott kárpit a háttérfüggöny és a tüllszerű anyagból készülő, a megvilágítás változtatásával különleges hatású fátyolfüggöny.