# Hőgye Zsuzsanna

(Bp., 1941. jan. 29.– ): színésznő. A SzAk elvégzése után, 1963-ban a Szegedi Nemzeti Színházhoz szerződött. 1970-től a kaposvári Csiky Gergely, 1977-től a Pécsi Nemzeti, 1978-tól a debreceni Csokonai, 1980-ban ismét a pécsi, majd 1981-től a veszprémi Petőfi Színház tagja volt. 1985 óta a Szegedi Nemzeti Színház művésze. F.Sz. Pék Mária (Fejes E.: Rozsdatemető); Jónásné (Csurka I.: Házmestersirató); Aranka (Schwajda Gy.: Himnusz); Jászai Mari (Kocsis I.).