# Nagy Eszter

(Tapolcsány, 1935. júl. 28.– ): színésznő, jelmeztervező. 1954-től a komáromi Magyar Területi Színház tagja, kezdetben mint színésznő, később mint jelmeztervező dolgozott 1969-ig. Eleinte a csábító vagy a végzet asszonya típusú szerepeket játszotta, majd nagy sikert aratott a Bernarda Alba háza (García Lorca) címszerepében. Jelmeztervezői minőségében ízléses színkultúráról tett tanúbizonyságot. 1969-től külföldön él. F.T. Sh.: Rómeó és Júlia; Háy Gy.: Isten, császár, paraszt.