# Kaszás Attila

(Vágsellye, 1960. márc. 16.– ): színész. 1983-ban végezte el a SzAk-t, 1984 óta a Vígszínház tagja. Romantikus alkata hősszerepek, muzikalitása zenés művek, musical-figurák sikeres alakítására predesztinálják. Jászai Mari-díjas (1990). F.Sz. Happy (Miller: Az ügynök halála); Claude (MacDermot–Rado–Ragui: Hair); Ambrus deák (Weöres S.: A kétfejű fenevad); Dorozsmay Pista (Zerkovitz B.: Csókos asszony); Mario (Niccodemi: Hajnalban, délben, este); Lord Hastings (Sh.: III. Richárd); Bicska Maxi (Brecht–Weill: Koldusopera); Leonce (Büchner: Leonce és Léna); Tony (Bernstein: West Side Story).