# Ősi János

(Szeged, 1928. szept. 8.– ): táncos, bábjátékos. Szegeden Lehotay Árpádnál kezdte színi tanulmányait. A Szegedi Nemzeti Színházban Zsedényi Károlytól vett balettórákat, majd dr. Németh Antaltól színészmesterséget tanult. 1947-től a szegedi táncegy. tagja. 1949–1957 között az Operaház táncosa, számos főszerep alakítója. 1957-ben a Petőfi (a későbbi Jókai) Színház tagja. 1960–62-ben a Pécsi Nemzeti Színház szerződtette. 1963-tól 1988-ig, nyugdíjba meneteléig az Állami Bábszínház színésze volt. F.Sz. Mandarin (Lőrinc Gy.: A csodálatos mandarin); Királyfi (Vashegyi E.: A fából faragott királyfi); Ferenc (Harangozó Gy.: Coppélia); Színész (Vojnonen: Párizs lángai); Csongor (Vörösmarty M.: Csongor és Tünde); Ferdinánd (Schiller: Ármány és szerelem); Óriás (Besztercei P.–Füsi J.: Hüvelyk Matyi).