# Vasady Balogh Lajos, dr.; Vasadi

(Bp., 1921. jan. 26.– ): karmester, zeneszerző, zongora- és orgonaművész. Tanulmányait a Nemzeti Zenedében 1938-ban kezdte, majd ösztöndíjasként Furtwänglernél és Iszaj Dobrovennél fejezte be. Közben jogi, filozófiai és művészettörténeti tanulmányokat is folytatott. 1942-ben a budai Zak tanára. 1953-tól 1956-ig a Postás Művészegyüttes vezetője volt, majd 1957-től 1960-ig az Operaház karmestere. 1958-tól a Postás Szimfonikus Zenekar karnagya, 1968-tól zeneigazgatója. 1966-tól a milánói opera-stagione vezető karmestere. 1979-ben érdemes művész kitüntetést kapott. F.M. Stuart Mária.