# Buday György

(Kolozsvár, 1907. ápr. 7.–London, 1990. jún. 12.): grafikus, fametsző, könyvművész, díszlettervező. Grafikusi adottságai már kolozsvári diákéveiben megmutatkoztak. 1924-ben Szegeden jogi doktorátust szerzett. A Szegedi Fiatalok Művészeti Kollégiumának egyik alapítója, ahol Hont Ferenc vezetésével a modern dráma és színház kérdéseivel is foglalkozott. 1931–1933 között a Szegedi Városi Színház több előadásának és a Szegedi Szabadtéri Játékok első előadásának – Az ember tragédiája – díszleteit tervezte. A m. hagyományokban gyökerező stilizáció, fény-árnyék hatások éles kontrasztja, konstruktív színpadépítkezés, a drámai cselekmény szolgálata, erős gondolati sugárzás jellemzi munkáit. 1939 óta Londonban élt. Könyvek, fametszetek, illusztrációk – közöttük balladák, drámák, nagyfeszültségű drámai jelenetek ábrázolásai – nagyszerű sorozatait alkotta meg. F.T. Berczeli A. K.: A lángész; Madách I.: Az ember tragédiája.

BUDAY GYÖRGY