# Ellinger József

(Óbuda, 1820. dec. 3.–Újpest, 1891. ápr. 30.): énekes (tenor). Apja vendéglőkben zenélt, itt kezdett ő is énekelni. 1845-ben Pozsonyban, majd a pesti német színházban, 1847-ben már Bécsben karénekes. Első sikere 1848-ban Regensburgban Lyonel (Flotow: Márta). Számos német színpadon megfordult, míg 1855–61-ben a Nemzeti Színház szerződtette. A Bánk bán (Erkel F.) ősbemutatóján ő énekelte az opera címszerepét. Vendégként Erdélyben és Délvidéken is játszott, majd Graz és Rotterdam után mint európai hírű művész tért haza 1866-ban. 1880-ban búcsúzott a színpadtól. Több mint ezer alkalommal lépett fel a Nemzeti Színházban. Erkel Ferenc operáinak valamennyi tenorszerepét énekelte, de ő volt az első Rienzi (Wagner) is. F.Sz. Tell Vilmos (Rossini); Mauricio (Verdi: A trubadúr); Faust (Gounod).