# Bürös Gyöngyi

(Bp., 1936. febr. 24.– ): színésznő. A SzAk elvégzése után, 1961-ben kezdte pályáját az egri Gárdonyi Géza Színházban. 1963–65-ben a szolnoki Szigligeti Színház tagja, az 1965–66-os évadra a kaposvári Csiky Gergely Színház tagja, majd egy évre visszaszerződött Szolnokra. F.Sz. Polly (Brecht–Weill: Koldusopera); Lujza (Schiller: Ármány és szerelem); Lavinia (O’Neill: Amerikai Elektra); Cordélia (Sh.: Lear király); Julika (Molnár F.: Liliom); Iszméné (Szophoklész: Oidipusz király, Oidipusz Kolonoszban, Antigoné).