# Thury Éva

(Nemesszalók, 1929. szept. 13.): színésznő: 1947-től vidéken játszott. 1949–1960 között a Fővárosi Operettszínház művésznője volt. 1960-tól a Vidám Színpad tagja. Operettek, ill. prózai és zenés vígjátékok kisebb-nagyobb naivaszerepeinek kedves, sokszínű megjelenítője. F.Sz. Stázi (Kálmán I.: A csárdáskirálynő); Terka (Zágon I.–Nóti K.: Hyppolit, a lakáj); Juliette (Lehár F.: Luxemburg grófja); Cilike (Komjáthy K.: Ipafai lakodalom).