# Kautzky József

(Soroksár, 1927. jan. 15.– ): színész. 1946–48-ban járt a SzAk-ra. Pályáját 1949-ben a debreceni Csokonai Színházban kezdte. Játszott a Pécsi Nemzeti, majd A Magyar Néphadsereg Színházában, 1958-tól a Jókai, a Petőfi, a Thália, ill. az Arizona Színházban szerepelt. Számos karakterszerep megformálása mellett nagy sikert aratott Martini úr szerepében Gosztonyi János A néma énekesnő c. komédiájában. Jászai Mari-díjas (1983). F.Sz. Biberách (Katona J.: Bánk bán); Rozsos Henrik (Karinthy F.: Házszentelő); Kárász körorvos (Harsányi Zs.: A bolond Ásvayné).