# Szegő György

(Bp., 1947. dec. 24.– ): díszlet- és jelmeztervező. Először a Budapesti Műszaki Egyetemen diplomázott 1972-ben, s tervezőmérnökként dolgozott. Ezután az Iparművészeti Főiskola tervező szakán tanult és diplomázott 1976-ban. 1976–1978 között a Bp.-i Művészeti Hetek és Szabadtéri Színpadok szcenikusa volt. 1979–1989 között a kaposvári, 1989-től pedig a győri színház tervezője. Közben részese volt a kaposvári színház több nemzetközi sikerének (BITEF 82, három fődíj). Az építészettől jutott el az eklektikus, posztmodern, realitás és szürrealitás határán mozgó drámai térépítkezésig. Gyakran szerepelt kiállításokon, olykor rend.-ként is. F.T. Weiss: Marat/Sade; Katajev–Bereményi G.: A Werthert már megírták; Spiró Gy.: A kert; Csehov: Sirály; Márai S.: A kassai polgárok.