# Bánki Zsuzsa

(Bp., 1921. júl. 31.– ): színésznő. A SzAk elvégzése után, 1939-ben a Nemzeti Színházhoz szerződött. 1951-től a Madách, 1953-tól a Petőfi Színház tagja volt, 1962 óta a Vígszínház művésznője. 1949–1951 között a SzAk, 1976-tól az Újvidéki Akadémia, 1980-tól az ÁBI tanára. Kitűnő jellemábrázoló, érdekes egyénisége klasszikus és modern drámákban egyaránt érvényesül, kiváló versmondó. Jászai Mari-díjas (1954, 1955), érdemes (1965) és kiváló művész (1985). F.Sz. Lady Macduff (Sh.: Macbeth); Titánia (Sh.: Szentivánéji álom); Adelhaid (Hauptmann: A bunda); Olympia (Molnár F.); Cherubin (Beaumarchais: Figaro házassága); Tóth Flóra (Bródy S.: A tanítónő); Angustias (F. García Lorca: Bernarda Alba háza); Mária (Turrini: József és Mária); Martha (Kesselring: Arzén és levendula).