# Zempléni Mária

(Bp., 1949. febr. 21.– ): énekesnő (szoprán). 1968–1975 között a Zak-n dr. Sipos Jenő növendéke volt. 1975-ben az Operaház magánénekese lett. Kezdetben elsősorban szubrett szerepek derűs, finom alakításaival tűnt ki. Szerepformálási készsége elegáns színpadi megjelenéssel párosul. Dal- és oratóriuménekesként is gyakran szerepel, Haydn- és Vivaldi-hangversenyek rendszeres közreműködője. Több kortárs m. opera főszerepét énekelte. (Durkó Zs.: Mózes, Balassa S.: Az ajtón kívül). Európa számos nagyvárosában szerepelt nagy sikerrel. 1987-ben Liszt Ferenc-díjat kapott. F.Sz. Pamina (Mozart: A varázsfuvola); Margit (Gounod: Faust); Mimi, Musette (Puccini: Bohémélet); Micaela (Bizet: Carmen); Cherubin (Mozart: Figaro házassága); Norina (Donizetti: Don Pasquale); Salome (R. Strauss).