# Szabó Duci; Ida

(Kolozsvár, 1920. nov. 10.– ): színésznő. Énekesnőnek készült, majd elvégezte a kolozsvári társ. mellett működő színiiskolát. Pályáját szülővárosának színházában kezdte, de 1946-ban átszerződött a Székely Színházhoz, és azóta Marosvásárhelyen él. 1977 őszén nyugdíjba ment, de továbbra is fellép. Eleinte szép hangjával, beszédének árnyaltságával és csinos megjelenésével hatott, majd a különböző színházi stílusok kifejezőeszközeit is elsajátította. Főleg válságba jutott nőalakokat elevenített meg igen sokszínűen és hitelesen. F.Sz. Iluska (Kacsoh P.: János vitéz); Rozika (Móricz Zs.: Úri muri); Natasa (Gorkij: Éjjeli menedékhely); Pepi néni (Móricz Zs.: Nem élhetek muzsikaszó nélkül); Szalayné (Barta L.: Szerelem); Anna (Székely J.: Irgalmas hazugság).