# Liska Dénes

(Bp., 1927. jún. 26.– ): dramaturg. 1953-ban végzett a SzAk dramaturg szakán, majd A Magyar Néphadsereg Színházának dramaturgja lett. 1956–1972 között a József Attila Színház vezető dramaturgja volt. 1972-től a Magyar Televízió gyermekosztályának művészeti rovatvezetője, 1978–1988 között a televízió játék- és összetett műsorok osztályán dolgozott. Számos művet alkalmazott rádióra, pl. Thyl Ulenspiegel; Nagymosoda (Gelléri A. E. nyomán); Tizenkét szék (Ilf–Petrov nyomán); Magyarország romlásáról – avagy mi történt Mohács után? (Nemeskürty I.-nal); Hatos számú kórterem (Csehov nyomán).