# Léka Géza

(Bánréve, 1928. ápr. 8.– ): táncos. 1950–1969 között az Állami Népi Együttes tagja volt. Egyszerű, de ízes és kifejező táncmódja, szuggesztív színpadi egyénisége főleg Rábai Miklós és Náfrádi László koreográfiáiban, szóló- és epizódszerepeiben érvényesült (Ecseri lakodalmas, Fonó, Barcsai szeretője, ill. Végvári vitézek). 1969 után a Duna Művészegyüttesnél volt műsorközlő és versmondó.