# Izsó Johanna

(Kolozsvár, 1922. jún. 17.–Temesvár, ?): színésznő. Gyermekszínészként kezdte pályáját a kolozsvári magyar színházban, édesapja, Izsó Miklós irányítása mellett. Hevessy Miklós és Jódy Károly társ.-ában játszott. 1946 és 1957 között a marosvásárhelyi Székely Színház, majd haláláig a temesvári Állami Magyar Színház tagja volt. A lírai szendék sorát elég korán karakterszerepek váltották fel. Alakításaiban erős színeket használt, de nem mindig tudta elkerülni a harsányságot. F.Sz. Julika, Muskátné (Molnár F.: Liliom); Rhédey Eszter (Móricz Zs.: Úri muri); Dulszka (Zapolska: Dulszka asszony erkölcse).