# Zolnay Zsuzsa

(Bp., 1932. febr. 18.– ): színésznő. A SzAk elvégzése után Miskolcra szerződött, 1956 óta a Nemzeti Színház művésznője, 1989-től örökös tagja. Jellemformáló készségét, sokoldalúságát főként karakterszerepekben és hősi alakok nagyívű megformálásában kamatoztatta. Jászai Mari-díjas (1974). F.Sz. Tituba (Miller: A salemi boszorkányok); Antigone (Szophoklész); Beatrice (Dante: Isteni színjáték); Vivie (Shaw: Warrenné mestersége); Éva (Madách I.: Az ember tragédiája); Pernelle asszony (Molière: Tartuffe); Bonita Belgrave (Coward: Forgószínpad).