# Mészáros Tamás

(Bp., 1947. márc. 23.– ): színikritikus, színházvezető. Az Eötvös Loránd Tudományegyetem Bölcsészettudományi Karán, magyar szakon szerzett diplomát. A színházművészettel amatőr egy.-ek vezetőjeként, rend.-ként és műv.-i vez.-ként került kapcsolatba. 1965-től a Fenestra egy., 1970–1987 között a Metró Színpad rend.-je és műv.-i vez.-je volt. Itt Camus, Eliot, Mrożek darabjait állította színpadra. 1975-től a Magyar Hírlap színikritikusa, jelenleg kulturális rovatvezetője. 1986-tól a Vígszínház művészeti tanácsadója. Művészeti, ill. színházi műsorokat szerkeszt a Magyar Rádióban és a Magyar Televízióban. F.R. Koestler–Kingsley–Mészáros T.: Sötétség délben; Eliot: Gyilkosság a katedrálisban. Könyvei: Kulisszák nélkül (1975); Maszk nélkül (1983); Markó táncszínháza (1984); Az álmok ura (1989).