# Kárpáti Tibor, Kovács

(Bp., 1949. márc. 31.– ): színész. 1967–68-ban a Nemzeti Színház stúdiósa volt, majd két évadot töltött a SzAk-n. 1970-től a kaposvári Csiky Gergely Színház, 1971-től egy-egy évad Debrecen, ill. Békéscsaba pályájának állomásai. Ezután Szegedre, majd ismét Békéscsabára szerződött. 1984-től a Budapesti Gyermekszínház, 1986-tól a Népszínház tagja volt. 1989 óta a Szegedi Nemzeti Színházban szerepel. F.Sz. Imrus (Szakonyi K.: Adáshiba); Oresztész (Euripidész); Klescs (Gorkij: Éjjeli menedékhely).