# Sáfár Anikó

(Bp., 1948. szept. 3.– ): színésznő. 1973-ban a SzAk elvégzése után a Thália Színházhoz szerződött. 1978-tól a Magyar Filmgyártó Vállalat társ.-ának a tagja volt. 1986-ban a kecskeméti Katona József Színházhoz szerződött, 1987 óta a Magyar Szinkron és Video Vállalat művésznője. Temperamentumos, érdekes egyénisége színpadon és filmen is jól érvényesül. F.Sz. Portia (Sh.: A velencei kalmár); Johanna (Sartre: Altona foglyai); Seherezádé (Ezeregyéjszaka).