# Czibulás Péter; Gordon

(Bp., 1940. jan. 20.– ): színész. 1961-ben kezdte pályáját az egri Gárdonyi Géza Színházban segédszínészként. 1964-től 1967-ig a Vígszínház, 1967–1981 között a szolnoki Szigligeti Színház tagja. Egy évadot a Népszínházban, négyet a Nemzeti Színházban töltött. 1986-ban visszatért Szolnokra, amelynek azóta is művésze. Zenés és prózai karakterszerepeket alakít. F.Sz. Mátyás (Heltai J.: A néma levente); Kajafás (Kerényi I.–Balogh E.: Csíksomlyói passió); Agrippa (Székely J.: Caligula helytartója); Lodovico gróf (Lope de Vega: A kertész kutyája).