# Zách János

(Bp., 1909. febr. 11.–Bp., 1979. okt. 24.): színész, színházigazgató. 1933-ban végezte el az Országos Színészegyesület iskoláját, ezután kabarékban és kisebb pesti színházakban lépett fel. 1940-től Pécsre, majd Szegedre szerződött, 1945-től ismét a fővárosban játszott. 1949-től a Madách Színház, 1953-tól 1973-ig A Magyar Néphadsereg Színházának, ill. a Vígszínház tagja volt, közben 1956–57-ben a kaposvári Csiky Gergely Színházat vezette. Kiváló epizódalakításait egyszerűség, életszerűség jellemezte színpadon és filmen egyaránt. F.Sz. Tesman (Ibsen: Hedda Gabler); Szilvai professzor (Szigligeti E.: Liliomfi); Cauchon (Shaw: Szent Johanna); Knut Brovik (Ibsen: Solness építőmester); Költő (Déry T.: Kedves Bópeer...!).

ZÁCH JÁNOS – Genoni, idegorvos (Pirandello: IV. Henrik)