# Mádi Szabó Gábor

(Nyíregyháza, 1922. aug. 30.– ): színész. Pünkösti Andornál, a Madách Színházban kezdte pályáját 1942-ben. 1946-tól a Nemzeti Színházban, 1950-től az Ifjúsági, 1957-től a Petőfi Színházban játszott. 1959-től a Vígszínház, 1963-tól a szolnoki Szigligeti, 1964-től a József Attila Színház tagja volt. 1970-ben Pécsre szerződött, 1972-től a Vígszínház, 1986 óta a Katona József Színház tagja. Szuggesztív egyéniség, egyszerű kifejező eszközökkel is képes szélsőséges indulatok ábrázolására. Több filmben és tévéjátékban nyújtott sikeres alakítást. Jászai Mari-díjas (1957), érdemes (1976) és kiváló művész (1985). F.Sz. Habsburg Frigyes (Háy Gy.: Isten, császár, paraszt); Petur (Katona J.: Bánk bán); Józsa Mihály (Illyés Gy.: Fáklyaláng); Flambeau (Rostand: A sasfiók); Laertes (Sh.: Hamlet); Lear (Sh.: Lear király); James Tyrone (O’Neill: Hosszú út az éjszakába); Rabaut (Székely J.: Protestánsok); Erwin (Kroetz: Vadászat).

MÁDI SZABÓ GÁBOR – Aba Sámuel (Gabányi Á.)