# Várnai László

(Dunaföldvár, 1888–?): színész. 1914 k. Heves Béla szatmári társ.-ánál kezdte pályáját. 1915–1920 között a debreceni színház tagja volt. 1920-tól a fővárosban szerepelt, az Eskü téri Színházban (1920–1921), a Várszínházban (1921–1922), a Fővárosi Orfeumban, a Király Színházban (1925–1927), a Terézkörúti Színpadon (1928–1931), a Fővárosi Operettszínházban (1933–1935). A Várszínházban főrend.-ként is dolgozott, operetteket vitt színre. Az 1930-as évek végétől nem volt szerződése és a színészkamarának sem volt tagja. Komikus szerepeket játszott. F.Sz. Bóni (Kálmán I.: A csárdáskirálynő); Gyula bácsi (Kálmán I.: A cirkuszhercegnő); Zechmeister pék (Krasznai–Krausz M.: Sárga liliom).