# Ronyecz Mária

(Kunágota, 1944. jún. 25.–Bp., 1989. nov. 2.): színésznő. A SzAk-n 1967-ben kapott oklevelet. Már a főiskolán feltűnt drámai erejével, a tragédiák tolmácsolására alkalmas, mély tónusú hangjával. Először a Pécsi Nemzeti Színházhoz szerződött, majd 1972-től 1982-ig a Nemzeti Színház tagja volt. 1982-ben átszerződött az akkor alakult Katona József Színházhoz. Sikereit főként tragikai szerepkörben aratta. Emlékezetes alakításokat nyújtott Shakespeare és Brecht drámáiban. Gyakran szerepelt filmekben és tv-játékokban is. Jászai Mari-díjas (1977). F.Sz. Margit királyné (Sh.: Rózsák háborúja); Mirigy (Vörösmarty M.: Csongor és Tünde); Glória nővér, vagyis Ilona (Örkény I.: Sötét galamb); Reagan (Sh.: Lear király); Árva Bethlen Kata (Kocsis I.); Margit (Goethe: Faust); Baradlayné (Jókai M.–Hevesi S.: A kőszívű ember fiai); Előadónő (Spiró Gy.: Csirkefej); Alice (Dürrenmatt: Play Strindberg).