# Kótsiné Fejér Rozália

(?, 1777–Kolozsvár, 1811. márc. 4.): színésznő. 1792-ben bátyjaival együtt a kolozsvári m. társ. egyik alapítója, 1792–1808 között vezető színésznője. 1795-től Kótsi Patkó János felesége. A feltűnő szépségű Kótsiné Fejér Rozália tragédiák és érzékenyjátékok naivaszerepeiben, énekesjátékokban is sikerrel lépett fel. Emlékversét Aranka György írta. F.Sz. Eulália (Kotzebue: Embergyűlölés és megbánás); Gurli (Kotzebue: Indusok Angliában); Járikó (Eckartshausen: Inkle és Járikó); Alcimna (Gessner: Evander és Alcimna); Blanka (Kalchberg: Templáriusok). – Ir. Ferenczi Z.: A kolozsvári színészet és színház története (Kolozsvár, 1897).