# Latabár Endre Gyula, ifj.

(Kassa, 1872. jan. 2.–Újpest, 1901. máj. 18.): színész. Latabár Dezső és Fodor Júlia fia. 1890. ápr. 2-án vizsgázott a Színészegyesületben, s kapott játszási engedélyt. Először Bokody Antalhoz, Nagysurányba szerződött, majd ősztől Győrbe Somogyi Károlyhoz. Rövid pályafutása alatt nem bontakozhatott ki teljesen tehetsége. F.Sz. Jancsi (ifj. Bokor: Az édes); Curan (Sh.: Lear király); Börtönőr (Deréki: Dreyfuss). – Ir. Molnár Gál P.: A Latabárok (1982).

M.A. 1891–92: Sopron; 1892: Pécs; 1892–93: Sopron, majd Kömley Gyula; 1892–93: Szatmár; 1894–99: Makó Lajos; 1899. nyara: Városligeti Színkör; 1899. tele: Relle Iván; 1900: Városligeti Színkör, majd Nagyvárad.