# Ligeti József; Löfler

(Bp., 1897. dec. 10.–Bp., 1985. jan. 28.): táncos, rendező, színházszervező, színházigazgató. 1921-ben Párizsban szerzett balettmesteri oklevelet. 1928-ig a kolozsvári Román Opera tagja. Becsky Andorral és Szentimrei Jenővel Stúdió néven román–magyar művelődési társaságot alapított. 1929–31-ben Berlinben színházi rend., 1932–33-ban Bukarestben a GTM – Grupa Teatreală Muncitorescă – Munkás Színházi Csoport – és a 13–1 avantgárd színtárs. rend.-je volt. 1935–36-ban Bp.-en munkásszínpadot szervezett, és a Városi Színház operatagozatának főrend.-je. 1937–1939 között Párizsban színházi szerző, rend. és táncos. Részt vett a francia ellenállási mozgalomban. 1945-ben megalakította a Comédiens du Peuple – a Nép Komédiásai – c. szakszervezeti színházat. 1946-ban vezette a Munkás Kultúrszövetség színházi szakosztályát. 1947-ben a bukaresti I. C. Frimu Színház ig.-ja, 1949-től a Iaşi-i Nemzeti Színház, 1952-től a sepsiszentgyörgyi Állami Magyar Színház főrend.-je. 1958–60-ban a bukaresti Petőfi Művelődési Ház vezetője, 1963-ban áttelepült Mo.-ra. Tevékenysége során a proletkultos elveket és az avantgárd törekvéseket igyekezett ötvözni. Legnagyobb sikere: A felszabadult Dandin György c. parafrázis, amelyet Párizsban, Bp.-en és Bukarestben is játszottak, s amelyről többek között Eugen Ionesco írt igen elismerően. F.R. Kálmán I.: A csárdáskirálynő; Beaumarchais: Figaro házassága. Írásai: A ma tánca (Kolozsvár, 1925); A romániai munkásszínjátszás múltjából (Korunk, 1958); Balett és irodalom (A Hét, 1978); Berlinbe mentem forradalmat csinálni (A Hét, 1978).