# Bojár Iván

(Bp., 1924. márc. 27.– ): festő, grafikus, művészettörténész, műkritikus, díszlet- és jelmeztervező. A Pázmány Péter Tudományegyetemen művészettörténet szakon végzett 1948-ban, majd közgazdasági tanulmányokat folytatott. Az ötvenes években folyóiratot szerkesztett, a Pécsi Nemzeti Színházban, a kecskeméti Katona József Színházban, az Irodalmi Színpadon, valamint a Magyar Televízióban díszleteket és jelmezeket tervezett. 1963–1965 között az Iparművészeti Főiskola díszlettervezési szakán tanított. Színpadi terveiben a tér és kép dramaturgiai egységére törekedett. F.T. Verdi: Rigoletto; García Lorca: Bernarda Alba háza.