# Györgyfi József

(Pusztamonostor, 1939. márc. 25.– ): énekes (tenor). Énektanulmányait magánúton Fodor János és Budanovits Mária irányításával végezte. 1969–72-ben a Honvéd Művészegyüttes kórusában énekelt. 1972-ben szerződött a kecskeméti Katona József Színházhoz. 1974–78-ban a debreceni Csokonai, 1978-tól a győri Kisfaludy Színház operatárs.-ának magánénekese. Operák és nagyoperettek tenor szerepeit egyaránt énekli.