# Urbán Erika

(Szolnok, 1949. júl. 27.– ): színésznő. A SzAk-n 1972-ben végzett. 1970–73-ban a Nemzeti Színházban játszott. 1973-tól a Vidám Színpad tagja. Mutatós nők és kikapós szépasszonyok sokszínű alakítója sok humorral és derűvel. F.Sz. Armande Béjart (Bulgakov: Álszentek összeesküvése); Marcsa (Nóti K.: Nyitott ablak); Kerekes Juci (Rejtő J.: Aki mer, az nyer); Csilla (Curth–Flatow–Dobos A.: Egy férfi, aki nem akar).