# Székely M. Éva

(Marosvásárhely, 1942. júl. 20.– ): színésznő. 1960–62-ben bábosként dolgozott szülővárosában, majd felvételizett a Szentgyörgyi István Színművészeti Intézetbe, ahl 1966-ban végzett. Egy évig a temesvári Állami Magyar Színház tagja volt, azután átszerződött Marosvásárhelyre. Karakterfigurák, színes epizódszerepek sorát eleveníti meg, szavalóesteken lép fel, rendszeresen szerepel a marosvásárhelyi rádió gyermekadásaiban. F.Sz. Mondecar márkinő (Schiller: Don Carlos); Régina (Tamási Á.: Énekes madár); Hanna (Kincses E.: Porond); Evie (Maugham: Színház). Előadóestje: Ott, ahol a mese ered.