# Kürti Pál

(Bp., 1897. aug. 4.–Bp., 1966. nov. 17.): színikritikus, dramaturg, rendező. Első írása 1919-ben Kárpáti Aurél Új Idők c. lapjában jelent meg. 1924–1939 között a Nyugat színikritikusa volt. 1926-ban a Belvárosi Színházban rendezett. 1931–32-ben az Új Színház dramaturgja. 1933–34-ben a Belvárosi Színház dramaturgja és rend.-je lett, s 1935-től 1939-ig itt működött. 1936–1938 között a Művész, 1938-ban a Városi Színházban is rendezett. 1959-ben a Petőfi Színházban még egy művet színpadra állított. 1956-tól az Értelmező Szótár munkatársa volt. Jelentős műfordítói munkássága is. F.R. Gellért L.–Somlár Zs.: Kvartett; Shaw: Az ördög cimborája; Meller R.: Dr. Barabás Irén; Stendhal–Illés E.: Vörös és fekete. Könyve: Világszínház a két háború között (1942).