# Bicskey Károly

(Bp., 1920. jan. 29.– ): színész, rendező. A SzAk utolsó éves hallgatójaként 1943-ban a Nemzeti Színház szerződtette. 1944-től a Pécsi Nemzeti, 1945-től a Művész, 1947-től a Medgyaszay, 1948-tól a Magyar Színház tagja volt. 1949-től 1980-ig Miskolc, Debrecen, Kecskemét, Szeged, Győr, Veszprém, Békéscsaba, Pécs színházaiban főszerepeket játszott, rendezett, sőt Veszprémben főrend. is volt. Klasszikus drámák címszerepeinek sokaságát játszotta el, de fellépett operettekben és operaelőadásokban is. Mélyen átgondolt, egyszerű eszközökkel megoldott szerepeiben őszinte, hiteles, emlékezetes alakításokat nyújtott. Jászai Mari-díjas (1955). F.Sz. Ádám, Lucifer (Madách I.: Az ember tragédiája); Othello (Sh.); Ványa bácsi (Csehov); János király (Dürrenmatt). F.R. Németh L.: Nagy család; Williams: A vágy villamosa.