# Holl Zsuzsa

(Bp., 1949. nov. 23.– ): színésznő. 1969-től a Nemzeti Színház stúdiójának tagja, 1976-ban, a SzAk elvégzése után egy évre a győri Kisfaludy Színházhoz szerződött, majd a Miskolci Nemzeti után 1980-tól a kecskeméti Katona József, 1986-ban a Szegedi Nemzeti Színház tagja lett. 1988 óta a Békés Megyei Jókai Színházban játszik. F.Sz. Bianka (Różewicz: Fehér házasság); Lujza (Schiller: Ármány és szerelem); Aldonza (Leigh–Wasserman: La Mancha lovagja).