# Kertész Péter

(Bp., 1943. febr. 10.– ): színész. 1965-ben végzett a SzAk-n. A szolnoki Szigligeti Színházban kezdte a pályáját. 1968-tól a Fővárosi Operettszínház, 1981-től a Népszínház, 1982-től a Nemzeti, 1989-től a József Attila, 1991 óta ismét a Nemzeti Színház tagja. Prózai és zenés darabokban emlékezetes karakterfigurákat alakít. 1976-ban Jászai Mari-díjjal tüntették ki. F.Sz. Rómeó (Sh.: Rómeó és Júlia); Higgins (Lerner–Loewe: My Fair Lady); Krónikás (Balogh E.–Kerényi I.: Csíksomlyói passió); Férfi (Kányádi S.: Kétszemélyes tragédia).