# Bisztrai Mária

(Kolozsvár, 1923. máj. 25.– ): színésznő, színházigazgató. A kolozsvári Magyar Művészeti Intézet színészosztályában végzett 1951-ben. A kolozsvári Állami Magyar Színház szerződtette. 1969-től 1985-ig, nyugdíjba vonulásáig a színház tagja volt. Igazgatása idején mutatták be színházában Sütő András drámáit (Egy lócsiszár virágvasárnapja, Csillag a máglyán, Káin és Ábel, Szuzai menyegző). Egyik legtöbbet foglalkoztatott színésznőként lírai szerepek sokaságát és karakterszerepeket elevenített meg. Számos előadóesten vett részt, sűrűn szerepelt a rádióban és a román televízió m. nyelvű adásaiban is. F.Sz. Natasa, Mása (Csehov: Három nővér); Diana (Lope de Vega: A kertész kutyája); Zilia (Heltai J.: A néma levente); Rhédey Eszter (Mórizs Zs.: Úri muri); Lida (Kohout: Ilyen nagy szerelem); Blanche (Williams: A vágy villamosa); Stella Campbell (Kilty: Kedves hazug); Gertrudis (Katona J.: Bánk bán).

BISZTRAI MÁRIA