# Falk Miksa; Richárd

(Debrecen, 1878. okt. 28.–Bp., 1920. febr. 27.): író, újságíró, filmrendező. Gyógyszerésznek készült, de újságíró lett Debrecenben. 1897-ben a bp.-i Általános Hírlapot szerkesztette. Néhány évet Párizsban töltött, ahonnan bp.-i lapoknak küldött tudósításokat. 1899–1900-ban a Kolozsvári Újság segédszerkesztője, majd Bp.-en 1903–04-ben a Színház, ill. a Színház és Élet szerk.-je volt. Dolgozott a Képes Vasárnap, az Egyetértés és a Budapest c. lapoknál is. Írt egyfelvonásosokat, kuplékat, bohózatokat, operettlibrettókat, elbeszéléseket, regényeket. Több operettet és színművet lefordított. A m. némafilm egyik első forgatókönyvírója, rend.-je és elméleti szakembere volt. F.M. Titánok (1900); A koporsószövetség és a sátánnő (1911). Librettói: Sztojanovits J.: A kis kofa (1903); Hetényi–Heidelberg A.: A csuda-panoráma (1911); Marthon G.: Petrarca szerelme (1915). Fordításai: Csirikov: A zsidók (1905); Kollo: A cseremenyasszony (1919).