# Simon Mari

(Bp., 1958. nov. 15.– ): színésznő. A SzAk-n 1983-ban kapott diplomát, és a Vígszínházhoz szerződött. 1985–86-ban a debreceni Csokonai, 1986–89-ben a nyíregyházi Móricz Zsigmond, 1989 óta az egri Gárdonyi Géza Színház tagja. F.Sz. Sharon Lake (Allen: Játszd újra, Sam!); Hazel (O’Neill: Amerikai Elektra); Fanny (Krleža: Léda); Ophélia (Sh.: Hamlet); Tünde (Vörösmarty M.: Csongor és Tünde); Andromaché (Euripidész–Sartre: Trójai nők); Colette (Eisemann M.: Fekete Péter); Melitta (Grillparzer: Sappho); Kornél (Szép E.: Vőlegény); Sontilla (Bibbiena: Calandria).