# Rákosi Mária; Reznics

(Bp., 1927. dec. 14.–Bp., 1981. jan. 24.): színésznő. 1947-ben végzett a SzAk-n. 1947-től 1949-ig a Nemzeti, 1949–1951-ben a Belvárosi, 1951-től 1960-ig az Ifjúsági Színház (később Petőfi és Jókai), 1960-tól haláláig a Madách Színház tagja, kiváló epizodista színésznő volt. F.Sz. Anna (Szomory D.: Györgyike drága gyermek); Anikó (Brecht: A kaukázusi krétakör); Anna (Füst M.: IV. Henrik király); Harmadik mosóasszony (García Lorca: Yerma); Sári (Illés E.: Törtetők); Nánássyné (Szabó M.: Régimódi történet).