# Aczél Ilona

(Királyhelmec, 1884. nov. 7.–Bp., 1940. márc. 5.): színésznő. 1905-ben végzett a SzAk-n. 1906-ban Kolozsvárra szerződött. 1908-ban a Nemzeti Színház tagja lett. 1912. dec.-ében a Magyar Színház szerződtette. 1914–1935 között ismét a Nemzetiben játszott. Ezt követően a Magyar Színházban és a Vígszínházban szerepelt. Természetes humorával, tiszta beszédtechnikájával, jellemábrázoló tehetségével elsősorban vj.-okban volt sikeres. 1928-ban a Nemzeti Színház örökös tagja lett. F.Sz. Béliné (Molière: A képzelt beteg); Éva (Madách I.: Az ember tragédiája); Portia (Sh.: A velencei kalmár); Ella Rentheim (Ibsen: John Gabriel Borkman); Szűz Mária (Voinovich G.: Magyar Passió); Júlia (Csathó K.: Az én lányom nem olyan).

ACZÉL ILONA – Lea (Surányi M.: Aranybástya)