# Cseke Sándor

(Nagyvárad, 1924. júl. 21.– ): színész. Műkedvelőként tűnt fel, 1944-ben segédszínészként szerződtették a nagyváradi színházhoz. A társ.-nál töltött évek során ismert és megbecsült művésszé fejlődött. 1976. dec.-ben ment nyugdíjba. Táncoskomikusként lépett fel szinte valamennyi, Nagyváradon előadott, operettben. Művészetére könnyedség, játékosság jellemző. Később különböző karakterszerepekben is kiváló alakítást nyújtott. F.Sz. Laflèche (Molière: A fösvény); Aesopus (Figueredo: A róka meg a szőlő); Bóni (Kálmán I.: A csárdáskirálynő); Báró (Gorkij: Éjjeli menedékhely); Bicska Maxi (Brecht: Koldusopera); Ficsúr (Molnár F.: Liliom).