# Szegedi Erika

(Bp., 1942. márc. 1.– ): színésznő. A SzAk elvégzése után 1964-ben egy évadra a kecskeméti Katona József Színházhoz szerződött, 1965 óta a Vígszínház tagja. Fanyar szépsége jól érvényesül színpadon és filmen egyaránt. Jászai Mari-díjas (1973), érdemes művész (1986). F.Sz. Mira (Sarkadi I.: Elveszett paradicsom); Kata (Sh.: A makrancos hölgy); Abigail (Miller: A salemi boszorkányok); Roxane (Rostand: Cyrano de Bergerac); Adél (Molnár F.: Üvegcipő); Anna (Csehov: Platonov); Mikár Ferencné (Szomory D.: Györgyike, drága gyermek); Mrs. Prentice (Orton: Amit a lakáj látott).

SZEGEDI ERIKA – Galina (Vampilov: Vadkacsavadászat)