# Miklóssy Dezső

(Fényeslitke, 1919. szept. 25.– ): színész, énekes, bábszínész. Az Országos Színészegyesület színiiskolájában 1942-ben végzett. Először a nagybányai színházhoz szerződött. 1943-ban a Vígszínház, 1945-ben a Kisszínház művészet lett. 1947-ben alapító tagja a Mesebarlang nevet viselő bábszínháznak, valamint 1949-ben az Állami Bábszínháznak is. 1950-ben a Miskolci Nemzeti Színház, 1951-ben az Állami Faluszínház alapító tagjai közé tartozott. 1952-től 1963-ig újra az Állami Bábszínházban szerepelt. Ezután 11 évig szabadfoglalkozású előadóművész, énekes. 1974–1981 között ismét az Állami Bábszínház tagja volt. Bár 1977-ben nyugdíjba ment, de mint nyugdíjas tovább játszott. Pályafutása alatt számos opera- és operettszerepet is sikerrel alakított. F.Sz. Döbrögi (Fazekas M.–Hárs L.: Ludas Matyi); Farkas (Svarc: Piroska és a farkas); Király (Ignácz R.: Csipkerózsika); Dzsin (Gernet–Devecseri G.–Bánd A.: Aladdin csodalámpája); Heraklész (Darvas Sz.–Gádor B: Szerelmes istenek); Király (Szilágyi D.: Ezüstfurulya); Lucifer (Királyhegyi P.–Darvas J.: Az ember komédiája).