# Putnik Bálint

(Nagyvárad, 1901. febr. 3.– ): színész, színházigazgató. 1927-ben Rákosi Szidi színiiskolájába járt. 1928-ban a Pécsi Nemzeti Színházhoz szerződött, bonviván szerepkörbe. 1930. jan.-tól Nagyváradon játszott, majd Kolozsvár következett. 1934–1940 között Kassán, Pozsonyban volt szerződésben. 1940–1945 között, majd az 1947–48-as évadban a nagyváradi színház ig.-ja. 1948-ban a győri színház ig.-ja lett. Később színész Szegeden, majd a Madách Színházban játszott. F.Sz. Petrov (Jacobi V.: Sybill); Nagyherceg (Jacobi V.: Sybill); Feri (Lehár F.: A mosoly országa); János vitéz (Kacsoh P.); Edvin (Kálmán I.: A csárdáskirálynő); Komornyik (Barré: Léni néni).